ၵႂၢမ်းႁိမ်းႁွမ်းလႄႈ ၸၢတ်ႈပၢၼ်သၢဝ်ၵေႃႉၼိုင်ႈ

ပေႃးဢမ်ႇမီးပေႃႈမၼ်းသေၵိူတ်ႇလုၵ်ႈမႃးသမ်ႉဝႃႈ

ပဵၼ်လုၵ်ႈဢွၼ်ႇၵိူတ်ႇဢမ်ႇမီးပေႃႈ၊
ဢမ်ႇၼၼ် သမ်ႉဝႃႈလုၵ်ႈၵၢင်လၢႆ။

ပေႃးမီးပေႃႈမၼ်းသေၵိူတ်ႇသမ်ႉဝႃႈ
ၸပ်းတွင်ႉယဝ်ႉသေၸင်ႇၵွႆႈႁဵတ်းပွႆးပၢင်ၶႅၵ်ႇဢိူဝ်ႈၼၼ်ႉ။

ပုမ်မၼ်းလူင်လႄႈၵႃႈလႆႈဢဝ်ၵၼ်ဢိူဝ်ႈၼၼ်ႉ။

ယွၼ်ႉဢၵျွင်းလွင်ႈတၢင်းသေလွင်ႈလွင်ႈလႄႈ
ပႆႇဢဝ်လုၵ်ႈဢွၼ်ႇၼၼ်ႉသမ်ႉဝႃႈ

မၼ်းပဵၼ်ၵူၼ်းဢမ်ႇမီးလုၵ်ႈလႆႈ၊
ပဵၼ်ၵူၼ်းဢမ်ႇၵိူတ်ႇလုၵ်ႈလႆႈ။

မီးၽူဝ်ယူႇသေ သမ်ႉၵိူတ်ႇလုၵ်ႈမႃးသွင်သၢမ်ၵေႃႉသမ်ႉဝႃႈ

ဢလူဝ်ႉ ၶိူဝ်ၼႆႉပေႉၵႆႉ
ပေႃးတၢၼ်ႇႁူင်းၸၢၵ်ႈတီႈပိူၼ်ႈၵိူတ်ႇလုၵ်ႈယဝ်ႉသမ်ႉဝႃႈၼႆ။

ပေႃးၵိူတ်ႇလုၵ်ႈၵေႃႉလဵဝ်ၵူၺ်းသမ်ႉဝႃႈ
ႁႄး--ဢႄးၼႆႉ လုၵ်ႈၶိူဝ်တိုၵ်ႉမီးၵေႃႉၼိုင်ႈၵူၺ်း

ၵိူတ်ႇဢွၵ်ႇမႃးထႅင်ႈလႄႈ
ပဵၼ်ၼၢင်းယိင်းၼႆႉမဵဝ်းၵိူတ်ႇလုၵ်ႈယဝ်ႉ။

ပဵၼ်ၸူႉၵၼ်ဝႆႉသေ ပႆႇသၢင်ႇတေႃႇလႄႈ
ပႆႇတေႇၼႃႈႁိူၼ်းၸွမ်းၵၼ်ၼၼ်ႉသမ်ႉဝႃႈ

ၶႃလၵ်ႉလဵၼ်ႈၵၼ် ၶႃဢဝ်ၵၼ်ပဵၼ်ပွၵ်ႈၵူၺ်းဢိူဝ်ႈၼၼ်ႉ
ၶႃဢမ်ႇဢဝ်ၵၼ်တေႉလေႃႇ။

ဝၢႆးဢဝ်ၽူဝ်ယဝ်ႉ ယွၼ်ႉဢမ်ႇမီးလွင်ႈသၢင်ႇထုၵ်ႇၼိူဝ်ၵၼ်သေ
ၶိုၼ်းၽေတၢင်းၵၼ်

ၵႂႃႇၵေႃႈ သမ်ႉဝႃႈ ပဵၼ်မႄႈႁၢင်ႉယဝ်ႉၵမ်းၼႆႉ
ပႂ်ႉတူၺ်းမၼ်းတေၵႂႃႇပတ်ႉၽူဝ်ၽႂ်ထႅင်ႈ။

ဢဝ်ၽူဝ်ယဝ်ႉ ဢမ်ႇမီးလွင်ႈသၢင်ႇထုၵ်ႇၸိူင်ႉႁိုဝ်ၵေႃႈ
ယိူၼ်ႉၸႂ်ၵၼ်ႈၸႂ်သေ

ၶတ်းၸႂ်ယူႇၸွမ်းၵၼ်ၵႂႃႇၵေႃႈ
သမ်ႉဝႃႈ တူၺ်းလူးၼၢင်းၼၼ်ႉ ပေႃးတၢၼ်ႇဢမ်ႇတွၼ်ႉယၢမ်ႈ

လႆႈၽူဝ်သေပွၵ်ႈယဝ်ႉ၊
ဢမ်ႇၽၢတ်ႇၽူဝ်မၼ်းလႆႈ။

သင်ဝႃႈ ဢမ်ႇၶဝ်ႈၸႂ်တႃႇဢဝ်ၽူဝ်သေ
ၶႂ်ႈႁဵတ်းသၢဝ်လူင်ယူႇၵႂႃႇလွတ်ႈလွတ်ႈလႅဝ်းလႅဝ်း

သမ်ႉဝႃႈ ဢႄးၼၼ်ႉ မၼ်းႁႃၽူဝ်ဢမ်ႇလႆႈဢိူဝ်ႈၼၼ်ႉ၊
ၽူႈယိင်းဢမ်ႇမီးၽူဝ်ဢမ်ႇမီးတီႈ

ပိုင်ႈဢိင်ဝႃႈမႂ်း၊
တႃႉမႂ်းဢဝ်ၽူဝ်သေလႃႈ။

ပၢၼ်ပဵၼ်သၢဝ်လူင်သေ
ၸင်ႇၵွႆႈမႃးထူပ်းၼမ်ႉယၢတ်ႇပၢၼ်ဢွၼ် ဢမ်ႇၼၼ်

ပေႃးပေႃႈမႄႈႁႃပၼ် ဢဝ်ပၼ်ၸွင်ႇၵွႆႈလႆႈၽူဝ်
ၸင်ႇၵွႆႈတေႇၼႃႈႁိူၼ်းၼၼ်ႉသမ်ႉဝႃႈ

တူၺ်းလူး သၢဝ်လူင်ပေႃးၶႂ်ႈယႂ်ႇလိူဝ်မႄႈႁဝ်းယဝ်ႉ ယင်းတိုၵ်ႉမႃးဢဝ်ၽူဝ်ယူႇ၊

သင်ပဵၼ်ၵဝ်တေႉၵဝ်ဢမ်ႇဢဝ်ယဝ်ႉ။

ၸိူဝ်းၼႆႉပဵၼ်ၵႂၢမ်းႁိမ်းႁွမ်းဢၼ်ဝႃႈၼၼ်ႉလၢႆလၢႆယဝ်ႉ။

ၵႂၢမ်းႁိမ်းႁွမ်းၼႆႉ ပေႃးတေၵုမ်ႇယုမ်ႇၶဝ်လၢတ်ႈၵူၺ်းၸိုင်  တေဢမ်ႇပဵၼ်ႁဵတ်းသင်လႄႈ

တေပဵၼ်ၵူၼ်းယွင်ႇၵႂႃႇၵူၺ်း၊  ယွၼ်ႉၼၼ် ၵႂၢမ်းၸိူဝ်းႁိမ်းႁွမ်းၼႆႉ လူဝ်ႇဝႆႉၸိူဝ်းႁိမ်းႁွမ်းၵူၺ်း

ဢမ်ႇထုၵ်ႇလီဢဝ်မႃးသႂ်ႇၼႂ်းၸႂ် ၸဝ်ႈၵဝ်ႇ။  ယွၼ်ႉဝႃႈ ၵႂၢမ်းႁိမ်းႁွမ်းၼႆႉ ပဵၼ်ၵႂၢမ်း ဢမ်ႇတူၺ်း

ႁၼ်လီၼိူဝ်ပိူၼ်ႈ ႁူဝ်ပၢၵ်ႇလႂ်  ႘႐ ပိူဝ်းသိူၼ်ႉၼၼ်ႉယဝ်ႉ။

ပၢႆးဝူၼ်ႉၶပ်ႉ ပိၼ်ႇတႅမ်ႈ။